Ես ստիպված եմ պատմությունը հիշել: 1926 թվականին, ես Տրապիզոնում էի: Սովետական հյուպատոսարանի աշխատակիցը ինձ ցույց էր տալիս հին հայկական տաճարի այլանդակված արձանները և պատմում, թե ինչպես, տասը տարի առաջ, թուրքերը ներքին գործոց մինիստր Թալյաթ փաշայի հրամանով, ոչնչացրեցին բոլոր հայերին: Դժբախտներին քշում էին նավերի մեջ, համոզելով նրանց, որ Սվազ են տանում, նավերը դատարկ վերադարձան. հայերին ծովը թափեցին: